**AGENȚIA PENTRU PROTECȚIA MEDIULUI SIBIU**

Nr. ................ / ....................

 Referitor dosar nr: 13161/4906/14.07.2023

**DECIZIA ETAPEI DE ÎNCADRARE**

 **Nr. XX din XX.XX.2024**

 Ca urmare a solicitării de emitere a acordului de mediu adresate de **S**.**C**. **TOTAL NSA S.R.L.,** cu sediul în municipiul **Sibiu**, str. **Podului**, nr. **131**, județul **Sibiu**,înregistrată la **Agenția pentru Protecția Mediului Sibiu** cu nr. 13161/14.07.2023, și a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 27.02.2024, și a completărilor ulterioare, pentru proiectul **„Construire hală logistică, copertine exterioare, anexe, amenajări exterioare, împrejmuire, realizare acces și branșamente la utilități”**, propus a fi amplasat în oraș Săliște, DJ67, CF: 115045, județul Sibiu, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa** nr. **2** la: **punctul 10, litera a)**;
* punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;
* lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră şi a altor ghiduri specifice pentru diferite domenii și categorii de proiecte;
* justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului propus este situat în intravilan oraș Săliște, DJ67, județul Sibiu, pe parcela identificată în CF: 115045, nr. cad 115045, în suprafață de 269934 mp, având categoria de folosință – curții construcții, destinație – zonă de servicii și drumuri ce servesc unui interes local conform PUZ aprobat prin HCL nr. 180/2015.

Vecinătățile parcelei:

* la Nord: proprietate privată;
* la Est: proprietate privată;
* la Sud și Vest: DC 67.

Prin proiect se propune construirea unei hale logistice care va funcționa în regim cross-dock, având o suprafață de 13806,02 mp, două copertine de andocare adiacente (fiecare având o suprafață de 3577,15 mp).

De asemenea se propun următoarele anexe tehnice:

* cabină poartă (suprafață de 23,25 mp), propusă pentru efectuarea controlului accesului camioanelor în incintă, coordonarea transportului mărfurilor.

Clădirea cuprinde un birou pentru paznic, un birou pentru control acces in incintă și un grup sanitar pentru personal:

- grup sanitar pentru șoferi cu o suprafață construită de 12,09 mp;

- garaj pentru stivuitoare o suprafață construită de 134,82 mp, proiectat pentru o capacitate de 30 electrostivuitoare;

- clădire administrativă în suprafață 173,8 mp, regim de înălțime P+E;

- clădire pentru utilaje de întreținere, care va adăposti utilajele folosite pentru întreținerea halei logistice, spălătoarele de pardoseală în suprafață de 32,25 mp;

- stație de pompe care va deservi rezervoarele de incendiu.

 Se propun două rezervoare de incendiu:

- un rezervor incendiu SPK - 340 mc;

- un rezervor incendiu pentru hidranți - 165 mc.

 Această construcție va fi subterană, accesul la încăperea stației de pompe se va face din exterior pe o scară metalică.

- platforma GPL în suprafață de 12 mp, amplasată în partea de sud-vest a amplasamentului și la minim 8 m distanță față de limitele zonei de construire.

- clădire ACS în suprafață construită de 62,24 mp, amplasată în zona platformei GPL.

În partea de est a parcelei amenajate s-a prevăzut o platforma betonată, pe aceasta s-au amplasat trei rezervoare de apă menajeră.

Se vor amenaja circulații și accesuri în incintă, un sens giratoriu, 70 locuri de parcare pentru tir-uri și 21 locuri de parcare pentru autovehicule.

Parcela pe care se vor construi proiectul propus va fi împrejmuită cu un gard din beton cu h = 2 m.

Activitatea principală desfășurată în aceasta locație este de descărcare/încărcare, depozitare mărfuri, circulație a camioanelor de transport marfă.

Bilanț teritorial:

Suprafață teren = 269934 mp;

Suprafață construcții = 21753,57 mp;

Suprafață circulații carosabile= 19154,2 mp;

Suprafață platforma betonata depozitare = 11859,50 mp;

Suprafață parcare= 7153,08 mp;

Suprafață trotuar= 548,7 mp.

*Indici urbanistici propuși*:

P.O.T – 8,06 %;

C.U.T – 0.08.

Alimentarea cu apă, conform aviz de Gospodărire a Apelor nr. 15/02.02.2024, emis de Sistemul de Gospodărire a Apelor - Sibiu.

Apa se va utiliza în scop igienico – sanitar și pentru stingerea incendiilor.

Apa în scop igienico-sanitar se va asigura din trei rezervoare supraterane, cu volum total de 450 mc. Aceste rezervoare se vor umple de către beneficiar, aducându-se apă cu cisterna.

Alimentarea cu apă pentru stingerea incendiilorse va asigura din două rezervoare de incendiu.

În partea de sud-est a incintei se propune o stație de pompe, ce va deservi rezervoarele de incendiu. Se propun două rezervoare de incendiu: un rezervor incendiu SPK - 340 mc și un rezervor incendiu pentru hidranți - 165 mc.

Nu se va utiliza apă în scop tehnologic.

*Canalizarea apelor uzate menajere* - se propune realizarea unei rețele de canalizare menajeră gravitațională din tuburi de PVC cu Dn 250 mm, în lungime de 16 m, care va descarcă debitele de ape uzate menajere într-un bazin vidanjabil etanș, subteran.

Bazinul vidanjabil va avea următoarele dimensiuni: h – 2,4 m, L – 50 m, l – 4,5 m, V total 550 mc.

Bazinul vidanjabil va fi curățat periodic de către unitate atestată, cu transportarea materialului de vidanj către o stație de epurare autorizată.

*Apele pluviale convențional curate - s*e colectează prin jgheaburi și burlane de tablă și se dirijează spre zona verde a amplasamentului.

*Apele pluviale posibil impurificate cu produse petroliere:* se va executa o rețea de canalizare pluvială gravitațională din tubulatură PVC cu Dn 250 mm, în lungime de 140 m, care va colecta apele pluviale de pe partea carosabilă și locuri de parcare le va dirija către separatorul de hidrocarburi, clasa I, Q - 250 l/s.

Efluentul preepurat se va evacua în canalul perimetral.

Curățarea separatorului de hidrocarburi se va face de către firmă autorizată pe bază de comandă, de minim două ori pe an.

Caracteristicile separatorului de produse petroliere:

* *tip ACO Oleopator G-NS 250*, agrementat tehnic:
* clasa I, prevăzut cu filtru coalescență, pentru reținerea produselor petroliere.
* debit preluat: 250 l/s;
* diametru racord alimentare, evacuare: DN 500 mm;
* volum decantare: 25.000 l;
* volum total: 61,106 l;
* obturator automat: Dispozitiv automat de închidere pre calibrat pentru toate tipurile de uleiuri si hidrocarburi;
* material: PAFS (Poliesteri armați cu fibră de sticlă).

Alimentarea cu energie electrică se va face de la rețeaua existentă în zonă.

**b) cumularea cu alte proiecte:** posibil ca în perioada de realizare a proiectului să se desfășoare și alte lucrări de construire în zonă;

**c) utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse (beton, metal, materiale de construcții specifice);

**d)** **cantitatea și tipurile de deșeuri generate/gestionate:** în perioada de construcție vor rezulta deșeuri din construcții și deșeuri menajere, care vor fi gestionate prin societăți autorizate; în perioada de funcționare vor rezulta deșeuri menajere și asimilabile, care vor fi eliminate prin societăți autorizate, cu respectarea dispozițiilor legale în vigoare.

Organizarea de șantier:

Amplasarea organizării de șantier în conformitate cu prevederile impuse de dirigintele de șantier concretizate în planul de lucru. Se vor lua masuri pentru delimitarea și izolarea zonei de lucru.

Semnalizarea punctului de lucru se va executa conform normelor în vigoare.

Pe timpul execuției lucrărilor de construcție se vor respecta cu strictețe normele de tehnica securității muncii în vigoare, astfel:

– îngrădirea suprafețelor prin grilaje protectoare;

- se va monta o plasă de protecție pe toată lungimea frontului stradal.

Lucrările vor fi semnalizate conform reglementarilor specifice in vigoare, pe toată durata șantierului.

- stabilirea terenului pentru depozitarea deșeurilor;

- stabilirea masurilor de prevenire si de protecție pentru a garanta viața și integritatea corporală a personalului implicat în lucrările de construcție.

Constructorul și beneficiarul vor respecta pe toată durata execuției lucrărilor, normele de protecție a muncii și normele PSI în vigoare. De asemenea se vor indica și locurile unde fumatul și aprinderea focului sunt interzise și se vor lua măsuri pentru prevenirea accidentelor prin electrocutare.

Se va interzice accesul persoanelor străine pe șantier și se va menține în bună stare împrejmuirea șantierului.

**e)** **emisiile poluante, inclusiv zgomotul și alte surse de disconfort:**

*Protecția calității apelor:*

*In perioada de execuție:* nu se vor evacua ape uzate de pe amplasament, apa potabila pentru personalul angajat va fi asigurată prin grija beneficiarului.

*In perioada de funcționare:* rezultă ape uzate menajere și ape provenite din igienizarea spațiilor interioare și exterioare.

Evacuarea apelor uzate menajere și pluviale se realizează în bazinul vidanjabil propus.

În situații accidentale, pot fi luate în considerație următoarele surse potențiale de poluare a apelor: neetanșeități ale rețelei de canalizare interioare; scurgeri accidentale de combustibil/ulei auto pe platformele betonate și/sau căile de acces şi antrenarea acestor poluanți de către apele pluviale; depozitarea necontrolată a deșeurilor generate pe amplasament.

*Protecția aerului:*

*In perioada de execuție*: sursele de poluare a aerului sunt reprezentate de suprafețele decopertate, precum și de manevrarea pământului, respectiv săpături şi umpluturi.

Aceste activități vor presupune excavații, încărcare/descărcare şi transport materiale, nivelare, compactare şi stivuire a materialelor. În marea majoritate, sursele de poluare a aerului specifice fazei de construcție sunt nedirijate, deschise la nivelul solului, de suprafață sau lineare, care prin natura lor nu permit captarea mecanică a poluanților cu echipamente de epurare.

Principalul poluant specific pentru activitățile de construcție este praful de origine naturală. În afara acestui poluant, se vor produce și alte emisii precum gazele de eșapament de la echipamentele mobile şi vehicule.

*Măsuri de prevenire a poluării aerului:*

* utilizarea prelatelor la autovehiculele care transportă pământ și agregate;
* curățarea permanentă a drumurilor de acces, de șantier și a platformelor de lucru;
* stropirea cu apă a agregatelor și a pământului;
* minimizarea descărcării de la înălțime în manevrarea/plasarea materialelor;
* stabilirea și aplicarea limitelor de viteză pentru vehicule;
* încetarea activității generatoare de praf în condiții de vânt foarte intens;
* întreținerea periodică și de rutină a vehiculelor/echipamentelor;
* reabilitarea zonelor perturbate din jurul construcțiilor finalizate imediat după încetarea activităților de construcție;
* curățarea/spălarea roților echipamentelor și vehiculelor la ieșirea de pe amplasament.

*Perioada de operare:* nu se depozitează deschis și nu se produc substanțe care poate fi o sursă de poluant pentru aer. Singurele surse de emisii sunt gazele de eșapament de la autovehiculele de transport si de la echipamentele mobile.

*Protecția împotriva zgomotului și vibrațiilor:*

*Pe perioada de construcție:* Sursele de zgomot şi vibrații în timpul execuției construcției sunt asociate în special surselor semi-mobile care au o arie mică în perioada lucrărilor de construcție sau mobile – autocamioane pentru transportul materialelor.

Principalele surse de zgomot şi vibrații sunt:

1. - activitatea de realizare a construcției;
2. - activități de transport a materialelor;
3. - traficul rutier din zona adiacentă
4. *Măsurile de protecție împotriva zgomotului și vibrațiilor*:

Menținerea tuturor utilajelor și instalațiilor în condiții de funcționare normală. Suplimentar față de reducerea nivelului general de zgomot, această măsură va conduce și la eliminarea emisiilor de zgomote cu tonalitate impulsivă sau intermitentă. Aceste componente de tonalitate sunt adesea generate de funcționarea defectuoasă a utilajelor și instalațiilor și pot fi eliminate prin măsuri de întreținere corespunzătoare.

*Pe perioada de funcționare:* în cadrul halei de depozitare nu se vor produce zgomote și vibrații care să aibă un impact semnificativ asupra factorului de mediu, ținându-se cont de natura activității și zona industrială din care va fi parte componentă.

*Protecția solului si subsolului.*

In timpul *perioadei de execuție*, solul poate fi poluat fie local, fie pe zone restrânse cu poluanți de natura produselor petroliere sau uleiurilor minerale provenite de la utilajele de execuție precum și a antrenării prafului rezultat din procesul de construire.

Măsuri de prevenire a poluării solului:

* întreținerea adecvata a utilajelor și la unități specializate astfel evitându-se scăpările accidentale de carburanți și lubrifianți;
* menținerea ordinii și curățeniei pe tot tronsonul de realizare a lucrărilor;
* nu se vor amenaja depozite de carburanți pe amplasament;
* nu se vor executa pe amplasament lucrări de reparații a motoarelor, de schimbare a uleiului;
* evitarea ocupării de terenuri suplimentare fața de cele incluse în proiect, iar în situațiile când acest lucru se impune din considerente de natură pur tehnică, minimizarea lor;
* gestionarea deșeurilor prin asigurarea de condiții de eliminare corespunzătoare, pe bază de contracte cu societăți autorizate;
* prevenirea ridicării prafului prin acțiuni de stropire;
* la terminarea lucrărilor se va avea in vedere eliberarea amplasamentului de resturi de material de sol excavat.

*Perioada de funcționare:* posibilă depozitare necontrolată a deșeurilor menajere.

1. Măsuri de prevenire: deșeurile menajere rezultate se vor depozita în spații special amenajate în cadrul incintei de unde vor fi valorificate prin firme autorizate în acest sens.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice:** nu este cazul, cu condiția respectării normelor de protecția muncii, normativele tehnice de proiectare și execuție, precum și normativele P.S.I., în vigoare.

**g) riscurile pentru sănătatea umană:** nu este cazul, conform punctului de vedere nr. SB 3210/26.02.2023, emis de Direcția de Sănătate Publică a Județului Sibiu.

**2. Amplasarea proiectelor:**

**a) utilizarea actuală și aprobată a terenurilor:** intravilan, folosință actuală **–** curții construcții;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** cursul de apă Săliște;
2. **zone costiere și mediul marin:** nu este cazul;
3. **zonele montane și forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** local, redus în perioada de execuție;

**b) natura impactului:** impact nesemnificativ în condițiile respectării măsurilor prevăzute prin proiect;

**c) natura transfrontalieră a impactului:** impact nesemnificativ;

**d) intensitatea și complexitatea impactului:** se vor lua măsuri de reducere şi limitare a impactului asupra factorilor de mediu, prevăzute prin proiect;

**e) probabilitatea impactului:** redus pe perioada de execuție cât și pe perioada de funcționare, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare și funcționare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* pentru acest proiect s-a obținut avizul de gospodărire a apelor nr. 15 din 15.02.2024, emis de Administrația Națională “Apele Române” - Administrația Bazinală de Apă Olt, Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* operatorul este obligat să dețină contracte valabile pentru valorificare/eliminarea deșeurilor generate din activitate;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele şi eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidența gestiunii deșeurilor și pentru aprobarea listei cuprinzând deșeurile inclusiv deșeurile periculoase, cu modificările ulterioare;
* în conformitate cu prevederile art. 17, alin. (4), din O.U.G. nr. 92/2021 modificată prin Legea 17/2023, privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele/instalațiile de pe amplasament) și de alte substanțe toxice și periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările si modificările ulterioare și STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* constructorul va deține Fișe ce date de securitate pentru substanțele chimice periculoase folosite și va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* *la finalizarea lucrărilor se va solicita autorizație de mediu.*

*Condițiile de realizare a proiectului în conformitate cu avizul nr. 15 din 15.02.2024, emis de Administrația Națională “Apele Române” - Administrația Bazinală de Olt, Sistemul de Gospodărire a Apelor Sibiu.*

* nămolurile rezultate din procesul de separare a hidrocarburilor se vor vidanja de către un operator specializat, pe bază de contract;
* punerea în funcțiune a folosinței se va face numai în baza *Autorizației de gospodărire a apelor* obținută în condițiile prevăzute de lege*;*
* pe colectorul de evacuare a apelor epurate va fi prevăzut un cămin pentru prelevarea probelor de apă în vederea efectuării analizelor de laborator;
* beneficiarul este obligat să obțină toate acordurile și avizele prevăzute de lege necesare promovării lucrărilor de investiție;
* beneficiarul are obligația să anunțe în scris Sistemul de Gospodărire a Apelor Sibiu cu 10 zile înainte de data începerii lucrărilor.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

 **ŞEF SERVICIU AVIZE, ȘEF SERVICIU CALITATEA,**

**ACORDURI, AUTORIZAŢII, FACTORILOR DE MEDIU**

Ruxanda FLORIANFlaviu TOMUȚĂ

 **ÎNTOCMIT ÎNTOCMIT**

Consilier Cosmina NICOLESCU Consilier Gabriela CĂPĂȚÎNĂ